open-index/open-wikipedia-markdown huggingface dataset:
Kazanleko trakų kapas

**Kazanleko trakų kapas** – mūrinis helenizmo laikotarpio trakų pilkapis, datuojamas 310–290 m. pr. m. e., esantis šiaurinėje Kazanleko miesto dalyje centrinėje Bulgarijoje.

Šis kapas – tai didelio nekropolio dalis, netoli senovės trakų miesto Seutpolio. Manoma, kad kapavietė priklausė kažkokiam trakų valdovui arba bajorui, kuris buvo palaidotas kartu su savo žmona. Ją atsitiktinai atrado kareiviai, kurie 1944 m. balandžio 19 d. čia kasė apkasus.

Pagrindinė laidojimo kamera – apvali, jos skersmuo – 2,65 m, pastatyta iš plytų ir pridengta kupolu 3,25 m aukštyje. Į kamerą veda 1,95 m ilgio siauras koridorius (dromas). Kapavietėje rasta labai mažai daiktų, todėl manoma, kad jis buvo apiplėštas jau senovėje.

Kapavietėje yra neįkainojamos vertės sieninė tapyba. Pirmasis frizas laidojimo kameroje vaizduoja iškilmingą puotą, kurioje dalyvauja sutuoktiniai – vyras ir žmona. Manoma, kad tokiu būdu pavaizduota, kaip žmona iškilmingai atsisveikina su savo mirusiu vyru. Šalia taip pat nutapyti muzikantai, tarnai ir arkliai. Antrame frize – dviračių vežimų lenktynės. Koridoriaus tapyba – tai pėsčiųjų ir raitelių kovų scenos. Tapybos stilius – mišrus, trakų-graikų.

1979 m. kapas buvo įtrauktas į UNESCO Pasaulio paveldo objektų sąrašą.


Vaizdas:The thracian tomb in Kazanlak from outside.jpg|Įėjimas į pilkapį
Vaizdas:Reproduction of Thracian tomb 1.jpg|Pirmasis frizas
Vaizdas:Reproduction of Thracian tomb 2.jpg|Antrasis frizas
Furrer M25

**Furrer M25** (, *FM-25*) – šveicarų 7,5 mm kalibro lengvasis kulkosvaidis, sukonstruotas pulkininko Adolfo Furerio (*Adolf Furrer*) ir gamintas nuo 1925 m. A. Fureris buvo valstybinio arsenalo Berne *Waffenfabrik Bern* viršininkas.

Naudoja *7,5 mm Swiss* šovinius iš 30 šovinių talpos ragelių. Šaudymo sparta 450 šūvių/min. Kryptukas plokštelės tipo, uokso taikiklis tangentinis. Šaudant nuo kojelių efektyvusis nuotolis 800 m.


File:Furrer M25 Right.jpg|Furrer M25
File:Furrer M25 IMG 3077.jpg|Furrer M25
File:Furrer M25 IMG 3081.jpg|Furrer M25
File:Furrer M25 IMG 3083.jpg|Furrer M25, vaizdas iš arti.
Semiatyčių miesto herbas

**Semiatyčių miesto herbas** () – Semiatičės miesto herbo kairėje pusėje, mėlynos spalvos užsklandoje vaizduojami sidabrinės spalvos dalgio ašmenys ir pusė pasagos bei auskinės spalvos pusantro kryžiaus. Dešinėje pusėje vaizduojama sidabrinė strėlė. Kairėje pusėje esantys simboliai yra *Jablonovskių* (Jabłonowski) šeimos herbo dalis, kuriems XVIII a. priklausė miestas. Dešinėje pusėje esantis simbolis yra Sapiegų herbo dalis, kuriems taip pat yra priklausęs šis miestas.

## Šaltiniai
* Aprašymas apie herbą (angl.);
* Aprašymas apie herbą (lenk.).
Činkve Terė

**Činkve Terė** ( – 'penkios žemės') – raižytas Italijos Rivjeros pakrantės ruožas. Yra Italijos regione Ligūrijoje, į vakarus nuo La Specijos. Činkve Terę sudaro 5 kaimai: Monteroso al Marė, Vernaca, Kornilija, Manarola ir Riomadžorė. Šios gyvenvietės įsikūrusios tiesiai ant vaizdingų Ligūrijos jūros pakrantės skardžių, įrengus specialias terasas. Činkve Terės kaimai sausumos keliais nėra pasiekiami – tik valtimis arba pėsčiomis. Tiesa, per kaimus nutiestas geležinkelis iš La Specijos.

Činkve Terėje žmonės tradiciškai verčiasi žvejyba, pakrančių terasose augina vynuoges ir alyvuoges, gamina vyną (vietinės rūšys – *Cinque Terre* ir *Sciacchetrà*).

1999 m. buvo sudarytas Činkve Terės nacionalinis parkas, o dar 1997 m. šis vaizdingas Ligūrijos kraštas įtrauktas į UNESCO pasaulio paveldo sąrašą (drauge su Portovenere ir keletu aplinkinių salų).
Dirsė (pavardė)

**Dirsė** − lietuviška vyriškos giminės pavardė.

Šios pavardės moteriškosios giminės formos yra: Dirsienė (ištekėjusi moteris) ir Dirsytė (mergautinė pavardė).

Pavardę turi šie garsesni asmenys:
* Alfonsas Dirsė (1915–1993) – Lietuvos gydytojas chirurgas, habilituotas biomedicinos mokslų daktaras;
* Aloyzas Dirsė (g. 1931) – Lietuvos inžinierius hidrotechnikas, habilituotas technologijos mokslų daktaras;
* Alvydas Dirsė (g. 1950) – gydytojas terapeutas, Lietuvos politinis veikėjas;
* Osvaldas Dirsė (g. 1969) – Lietuvos ir Panevėžio rajono politinis bei visuomenės veikėjas;
Deltuva (pavardė)

**Deltuva** − lietuviška vyriškos giminės pavardė.

Šios pavardės moteriškosios giminės formos yra: Deltuvienė (ištekėjusi moteris) ir Deltuvaitė (mergautinė pavardė).

Pavardę turi šie garsesni asmenys:
* Juozas Deltuva (g. 1933) – Lietuvos statybinių medžiagų technologas, technologijos mokslų daktaras;
* Petras Deltuva (g. 1932) – Lietuvos skulptorius, rašytojas, poetas;
Danielius (pavardė)

**Danielius** − vyriškos giminės pavardė.

## Lietuviška pavardė
Šios pavardės moteriškosios giminės formos yra: Danielienė (ištekėjusi moteris) ir Danieliūtė (mergautinė pavardė).

Pavardę turi šie garsesni asmenys:
* Antanas Danielius (1942–2002) – Lietuvos psichologas, vertėjas;
* Romualdas Danielius (g. 1953) – Lietuvos fizikas, fizinių mokslų daktaras;

## Kitų tautų pavardė
Pavardė Danielius paplitusi ir įvairiose kitose tautose:
* Frank Daniel (1926–1996) – čekų režisierius ir scenaristas;
* Glyn Daniel (1914–1986) – D.Britanijos archeologas;
* Julijus Danielius (*Юлий Маркович Даниэль*; 1925–1988) – žydas, Rusijos rašytojas ir vertėjas;
* Gabriel Daniel (1649–1728) – Prancūzas jėzuitas istorikas;
* Celso Augusto Daniel (1951–2002) – Brazilijos politikas.
Icukušimos šventykla

**Icukušimos maldykla** () – kultūrinis pasaulio paveldo objektas, esantis Japonijoje, Mijadžimos saloje, Hirošimos prefektūroje, netoli Hirošimos miesto.

Maldykla priklauso šintoizmo tikėjimui, pastatyta Misen kalno (520 m) papėdėje. Ilgą laiką sala buvo laikyta šventa, neleista į ją patekti eiliniams žmonėms. Pirmosios maldyklos šioje vietoje įkurtos XI–XIII a., o Icukušima pradėta statyti XII a., apie 1168 metus. Susideda iš pastatų komplekso, gerai iliustruojančio to meto architektūros stilių. Laikui bėgant dalis pastatų buvo perstatyti iš naujo, XV–XVI a. kompleksas papildytas keliais naujais.

Dideli šventyklos vartai, stovintys vandenyje, yra vienas iš geriausiai atpažįstamų Icukušimos maldyklos detalių, o jų vaizdas su Misen kalnu fone yra įtrauktas tarp Trijų žymiausių Japonijos reginių. Vartų aukštis siekia 16 metrų. Tiek vartus, tiek ir dalį šventyklos pastatų nuolat skalauja potvynių ir atoslūgių vanduo.

## Galerija

Image:Itsukushima torii angle.jpg|Šventyklos vartai (torii) potvynio metu.
Image:Torii_and_Itsukushima_Shrine.jpg|Vartai atoslūgio metu.
Image:20100723 Miyajima Itsukushima 4946.jpg|Šventyklos pastatai.
Image:Itsukushima pagoda 2011.JPG|Pagoda.
Image:Inside of Itsukushima main shrine.jpg|Pagrindinio pastato vidus.
Image:201201-TaroTokyo-Itsukushima-DSC08992.jpg|Vaizdas nuo kalno.


## Susiję pasaulio paveldo objektai
* : Nikko šventvietės ir šventyklos (1999)
* : Šventoji Okinošimos sala ir susijusios vietos Munakatos regione (2017)

## Šaltiniai

## Nuorodos
* Aprašymas UNESCO puslapyje
Danielius (vardas)

**Danielius** ( 'Dievas yra mano teisėjas') – biblinis hebrajų kilmės vardas. Šis hebrajiškas vardas sudarytas iš dviejų šaknų: *Dan* 'teisėjas* + *el/iel* 'Dievas'.

Žinomi du Biblijos veikėjai šiuo vardu, žinomiausias [[pranašas Danielius]].

== Variantai ==
Įvairiose tautose vardas įgijo skirtingų tautinių formų:
* Anglų kalboje paplitusios sutrumpintos formos *Dan* ir *Danny*. Dažna tėvavardinė pavardė *Daniels*.
* Olandiški vardai *Daan* ir *Daniël* yra *Daniel* variantai.

Variantai:
* Danielas (*Даниел*) – Bulgarija,
* Danielas (*Dániel), Danosas (*Dános*) – Vengrija,
* *Daniele, Daniello, Danilo* – Italija,
* Danilo (*Данило*) – Ukraina,
* *Daniel, Dani, Danis* – Prancūzija.
* Tanelas (*Tanel*) – Estija

Moteriškos vardo formos yra *Danielle*, *Daniela*, *Dani*, *Danitza*.

### Rusų kalba
Rusų kalboje naudojami variantai *Daniil* (*Даниил*) ir *Danila* (*Данила*).

Mažybinės formos: Dania (*Даня*), Danka (*Данька*), Dana (*Дана*), Danilka (*Данилка*), Daniša (*Даниша*), Danusia (*Дануся*).

#### Vardadieniai
Stačiatikių vardadieniai (datos pagal Grigaliaus kalendorių):
* sausio 2 ir 12 d.,
* kovo 1, 6, 17 ir 31 d.,
* balandžio 20 d.,
* birželio 4, 5 ir 26 d.,
* liepos 23 d.,
* rugsėjo 12 ir 25 d.,
* spalio 4 d.,
* lapkričio 25 d.,
* gruodžio 9, 11, 12, 24 ir 30 d.

## Nuorodos
Kalpokas (pavardė)

**Kalpokas** − lietuviška vyriškos giminės pavardė.

Šios pavardės moteriškosios giminės formos yra: Kalpokienė (ištekėjusi moteris) ir Kalpokaitė (mergautinė pavardė).

Pavardę turi šie garsesni asmenys:
* Petras Kalpokas (1880–1945) – dailininkas – tapytojas, profesorius;
* Rimtas Kalpokas (1908–1999) – Lietuvos tapytojas, grafikas;
* Vladislovas Kalpokas (1924–1994) – Lietuvos zootechnikas, biomedicinos mokslų daktaras;
Dué le Quartz

buvo japonų visual kei roko grupė, suformuota 1998 m. gruodį ir pasirašiusi kontraktą su PS Company, Free-Will padaliniu. Grupė 2000 m. rugpjūčio 1 d. atidarė fanų klubą, kuris buvo pavadintas „Baby Merry“. Išleidus kelis albumus, keletą singlų ir greatest hits kompiliaciją, 2002 m. grupė išsiskyrė. Vokalistas Sakito ir bosistas Kikasa vėliau vėl susivienijo ir įkūrė grupę Figure: (rinkti kaip 【FIGURe:】) (su būgnininku Kazuki retkarčiais pasirodančiu sesijose) ir gitaristu Miyabi, pasikeitusiu vardą į „Miyavi“ ir pradėjusiu solo karjerą.

## Biografija
1998 m. gruodį Sakito ir Ken suformavo Dué le quartz ir grojo pirmajame pasirodyme gyvai 1999 m. vasario 14 d. Jie priėmė bosistą Kikasa, oficialiai pridėjo Kazuki tų pačių metų kovo 22 d..

Ken paliko grupę 1999 m. gegužę dėl muzikinių skirtumų, palikdamas gitaristo vietą, kurią užėmė Miyabi 1999 m. birželio 29 d. ir užbaigė grupės galutinį išsidėstymą.

Jie greit išgarsėjo, surengdami pirmą koncertą gyvai 2000 m. rugpjūčio 21 d. Shibuya, Air West.
Jų pirmas turas prasidėjo 2001 m. gegužės 16 d., o antras – 2001 m. gruodžio 4 d.

Grupė publikuota indie leidinyje *Expect Rush I* (2001 m. sausis) ir *Expect Rush II* (2002 m. kovas).

Po 3 metų, Kikasa paskelbė apie savo išėjimą, tai leido grupei visiškai iširti 2002 m. Jie sugrojo savo paskutinį koncertą gyvai 2002 m. rugsėjo 22 d. Akasaka Blitz.

Sakito dabar yra insituto direktorius Japonijoje, susituokęs 2010 m. spalį.

## Nariai
* Sakito – vokalas
* Miyabi – gitara, back vokalas
* Kikasa (キカサ) – bosinė gitara
* Kazuki – būgnai

;Buvę nariai
* Ken – gitara

## Diskografija
;Demo kasetės
* "Ame to Muchi wo… " (アメと鞭を…, 2000 m. liepos 19 d.）)
* „Rob Song“ (2001 m. gegužės 18 d.)

;Albumai
* 
* *Jisatsu Ganbou* (自殺願望, 2000 m. gegužės 28 d.)
* *Rodeo* (ロデオ, 2002 m. gegužės 12 d.)
* *Best Album* (2002 m. rugpjūčio 14, iš naujo išleista 2005 m. spalio 23 d. King Records)

;Singlai
* „Dear…from XXX (disc 1)“ (2001 m. sausio 24 d.)
* „Dear…from XXX (disc 2)“ (2001 m. sausio 24 d.)
* „Bitter“ (2001 m. vasario 14 d.)
* „Re: plica“ (2001 m. rugpjūčio 1 d.)
* „Tribal Arivall Warning!!“ (2001 m. rugpjūčio 16 d.)
* „Last Title“ (2002 m. rugsėjo 4 d.)

;Kompiliacijos
* *Matina Prelude* (2000 m. balandžio 26 d., Free-Will)
** (su daina „Kikai Shikake no Butoukai“ (機械仕掛けの舞踏会))

;Videos
* *Jisatsu Ganbou* (自殺願望, 2000 m. liepos 10 d.)
* *Milk (white)* (2001 m. vasario 14 d., VHS)
* *Milk (black)* (2001 m. vasario 14 d., VHS)
* *History 1999–2001* (2002 m. sausio 7 d., VHS)
* *Braintine* (2002 m. sausio 9 d., VHS)
* *「6419461049162791」-69* (2002 m. sausio 9 d., VHS)
* *Tour「アメと鞭を…」Final2002.01.07 (2002 m. liepos 3 d., VHS)
* *Video Clips* (2002 m. liepos 3 d., VHS)
* *1st Oneman Live 2000.8.21 at Shibuya on Air West* (TOUR 「合法ドラッグ」 at 渋谷ON AIR WEST, 2003 m., VHS)

== Plačiau skaitykite ==
* Yun, Josephine *Jrock, Ink.: A Concise Report On 40 Of The Biggest Rock Acts In Japan'' Stone Bridge Press (October 30, 2005) ISBN 1-880656-95-7

## Šaltiniai

## Nuorodos
* Kikasa oficialus blog’as 
* Miyavi oficiali svetainė
Bojanos cerkvė

**Bojanos cerkvė** () – viduramžių stačiatikių šventykla Bojanoje (Sofijos miesto dalis).

Rytinė dviaukščio pastato dalis buvo pastatyta X a. pabaigoje arba XI a. pradžioje, centrinė – XIII a., o visas pastatas buvo galutinai baigtas jį praplečiant į vakarus XIX a.

Cerkvė išskirtina gerai išsilaikiusiomis freskomis – jos priskiriamos vertingiausiems tapybos paminklams viduramžių Balkanuose ir datuojamos 1259 m. Iš viso, ant pastato sienų buvo nutapytos 89 scenos ir 240 žmogaus atvaizdų. Čia pavaizduoti cerkvės geradariai, bulgarų aristokratas Kalojanas ir jo žmona Desislava, išliko caro Konstantino Ticho ir carienės Irenos portretai.

1979 m. bažnyčia buvo įtraukta į UNESCO pasaulio paveldo objektų sąrašą.
Oželis (pavardė)

**Oželis** − lietuviška vyriškos giminės pavardė.

Šios pavardės moteriškosios giminės formos yra: Oželienė (ištekėjusi moteris) ir Oželytė (mergautinė pavardė).

Pavardę turi šie garsesni asmenys:

* Kazys Oželis (1886–1960) – pulkininkas leitenantas, gydytojas, patologas, medicinos moslų daktaras, profesorius;
* Saulius Oželis (g. 1969) – inžinierius, mokytojas, Lietuvos politinis bei visuomenės veikėjas;
Žiglos maumedis

**Žiglos maumedis** – saugomas gamtos paveldo objektas Kauno marių regioniniame parke, Kauno rajone, Viršužiglio miške. Pasiekiamas Viršužiglyje pasukus iš kelio . Miško gatve ir lauko keliuku pagal informacines nuorodas link marių (apie 1,7 km). Objektas yra Dubravos miškų urėdijos Šilėnų girininkijos 34 kvartale, 2 sklype. Valstybės saugomu paskelbtas 2008 m.

## Aprašymas

Netoli Žiglos upelio augantys grupėje 7 europiniai maumedžiai išsiskiria iš aplinkinių miško medžių savo dydžiu. Storiausio iš jų kamieno skersmuo siekia 100 cm, lajai būdingas netaisyklingas šakojimasis. Tai vienas stambiausių šios rūšies medžių Lietuvoje. Žiglos pakrantėje maumedžiai buvo pasodinti prieš 160 m. vietinio dvarininko iniciatyva. Maumedžius supa kiti spygliuočiai (pušys, eglės), įspūdingus kamienus gaubia tankūs krūmokšniai. Be šios grupės, miške auga dar dvi maumedžių grupės – po 5 ir po 9 medžius.

## Duomenys

* Medžio rūšis – europinis maumedis ()
* Amžius – apie 160 m.
* Kamieno skersmuo – 100 cm
* Laja – netaisyklingo šakojimosi
* Medžių grupėje – 7

## Taip pat skaitykite

* Degsnės miško maumedis

## Nuorodos

* Žiglos maumedis žemėlapyje 
* Žiglos maumedis ''kaunomarios.lt'' portale
* Žiglos pakrančių maumedžiai
Somalio šventės

**Valstybinės šventės [[Somalis|Somalyje]]** yra nustatomos naudojant du kalendorių tipus – pasaulietinių švenčių datos yra nustatomos pagal Grigaliaus kalendorių, tuo tarpu religinės – pagal musulmonų kalendorių.
2012 m. Europos lengvosios atletikos čempionatas

**2012 m. [[Europos lengvosios atletikos čempionatas]]** – 21-asis Europos šalių lengvosios atletikos čempionatas, vykęs Helsinkyje, Suomijoje. Varžybos vyko nuo birželio 27 d. iki liepos 1 d. Tai jau trečias kartas kai Helsinkis rengė Europos čempionatą. EAA sprendimu tai pirmasis čempionatas, kuris vyko ne po ketverių, bet po dvejų metų ir dėl sutapimo su olimpiniais metais Europos čempionate nebuvo sportinio ėjimo ir maratono rungčių,

Teisę dalyvauti ir atstovauti savo šalį čempionate gavo sportininkai iš 50 Europos lengvosios atletikos asociacijos šalių narių. Patekimui į Europos čempionatą sportininkai turėjo įveikti nustatytus normatyvus. Kiekvienoje rungtyje šalims, atsižvelgiant į sportininkų įveiktus normatyvus, skiriamos kvotos. 

## Dalyvaujančios šalys

## Vyrų rezultatai
### Bėgimai

### Techninės rungtys

## Moterų rezultatai
### Bėgimai

### Techninės rungtys

## Medalių lentelė

## Rekordai
Čempionato metu pasiekti šie rekordai:

## Lietuva čempionate

Lietuvos sportininkų įveiktus normatyvus fiksuoja Lietuvos lengvosios atletikos federacija. Tai bus šeštasis čempionatas, kai šalis dalyvaus kaip nepriklausoma valstybė. Pagal LLAF reglamentą Europos čempionate Lietuvos sportininkai gali vykdyti tarptautinio sporto meistro vardo normatyvus.

Lietuvos rinktinė: Lina Grinčikaitė, Agnė Šerkšnienė, Eglė Balčiūnaitė, Natalija Piliušina, Vaida Žūsinaitė, Sonata Tamošaitytė, Eglė Staišiūnaitė, Airinė Palšytė, Austra Skujytė, Zinaida Sendriūtė, Indrė Jakubaitytė, Rytis Sakalauskas, Vitalij Kozlov, Mantas Šilkauskas, Silvestras Guogis, Raivydas Stanys, Povilas Mykolaitis, Mantas Dilys, Andrius Gudžius, Žilvinas Adomavičius, Egidijus Dilys, Aivaras Pranckevičius, Martas Skrabulis, Kostas Skrabulis.

Daugiakovininkė Austra Skujytė įvykdė net kelių rungčių normatyvus, bet pasirinko dalyvauti rutulio stūmimo ir šuolio į aukštį rungtyse. Normatyvus dar įvykdė, bet čempionate nedalyvavo Virgilijus Alekna, Martynas Jurgilas.

## Išnašos

## Nuorodos

* EAA oficiali svetainė
Kubuldynas

**Kubuldynas** – upelis Kauno rajone, patenkantis į Kauno marių regioninio parko teritoriją. Priklauso Nemuno mažųjų intakų (su Nemunu) baseinui. Įteka  kairiajame krante, 246,5 km atstumu nuo pastarojo žiočių. Vandentakio kodas LR upių klasifikatoriuje – 10011429.

Prasideda aukštumoje prie Arlaviškių. Ištakose upelio vaga primena griovį. Žemupyje netoli marių upelis užtvenktas, įrengti 3 nedideli tvenkiniai. Apgadintos šachtinės vandens pralaidos reguliuoja vandens lygį. Prie įtekėjimo į marias vietos upelyje susidariusi įlanka. 

Šalia įsikūrusios gyvenvietės – Arlaviškės, Leonavas.

## Nuorodos

* Sąrašas:Nemuno intakai
* LR upių klasifikatorius
* Kubuldynas Gamtos kataloge
Dubrius

**Dubrius** – upelis Kauno rajone, žemupyje patenkantis į Kauno marių regioninio parko teritoriją. Priklauso Nemuno mažųjų intakų (su Nemunu) baseinui. Įteka kairiajame krante, 236,4 km atstumu nuo pastarojo žiočių. Vandentakio kodas LR upių klasifikatoriuje – 10011443.

Prasideda Dubravos miškuose. Vidurupyje ties Dubravais upelio vaga sureguliuota, prateka kelis nedidelius tvenkinius, kurie naudojami rekreacijai ir pakrantėse įsikūrusių kolektyvinių sodų reikmėms. Šioje teritorijoje iš dešinės įteka Gervėnupis (2,7 km) ir bevardis intakas. Prie santakos su Kauno mariomis upelyje susidariusi įlanka.

Šalia upelio stūkso Dubravų piliakalnis. Įsikūrusios gyvenvietės – Dubravai, Gervėnupis.

Upėvardis kildinamas iš žodžių *dubra* („duobė miške“), *dubrė* („proskyna“),  („pelkė, bala, raistas“).

## Nuorodos

* Sąrašas:Nemuno intakai
* LR upių klasifikatorius
* Dubrius ''Gamtos kataloge''
Žigla

**Žigla** – nedidelė upė Kauno rajone, patenkanti į Kauno marių regioninio parko teritoriją. Priklauso Nemuno mažųjų intakų (su Nemunu) baseinui. Įteka kairiajame krante, 242,2 km atstumu nuo pastarojo žiočių. Prasidėjęs aukštumose prie Viršužiglio, kerta šioje gyvenvietėje kelią . Aukštupyje vaga sureguliuota, savo ištakose primenanti griovelį. Žemupyje upelį supa vešliu mišku apaugę skardžiai. Žiglos šlaituose subujoję įspūdingi gebenės lipikės sąžalynai. Prie įtekėjimo į marias vietos upelis žymiai išplatėja, ten susidariusi įlanka.

Prie Žiglos yra gamtos paveldo objektas – Žiglos maumedis. Šalia įsikūrusios gyvenvietės – Viršužiglis.

Upėvardis kildinamas nuo žodžio *žyglus* („greitas, guvus, miklus“).

## Taip pat skaitykite
* Sąrašas:Nemuno intakai

## Šaltiniai

## Nuorodos
* LR upių klasifikatorius
* Žigla Gamtos katalogo portale
Ginkluotės stabilizatorius

**Ginkluotės stabilizatorius** (), *patrankos stabilizatorius* – ginklo (paprastai patrankos) ir taikiklių automatinio reguliavimo sistema tanke ar laive. Stabilizatorius užtikrina tikslų ginklo nutaikymą – išsaugo suteiktą vamzdžio kanalo ašies ir taikymo linijos kryptį svyruojant ginklo pagrindui (pvz., svyruojant tankui, laivui ir pan.). Paprastesni stabilizatoriai stabilizuoti ginklą ir taikiklį vienoje plokštumoje, tobulesni – dviejose plokštumose.

Stabilizatorius palengvina taikymąsi ir padidina taiklumą. Tai šiuolaikinio tanko, šarvuočio ar laivo ugnies valdymo sistemos dalis.

Techniniu požiūriu stabilizatorių sudaro jutiklių rinkinys ir procesorius, sujungti su patrankos ar pan. ginklo sukiojimo pavara. Jutiklių teikiamos informacijos dėka procesorius paskaičiuoja patrankos pavarų judesius, kurie kompensuoja patrankos nukrypimus dėl platformos judėjimo.

Patrankos stabilizatoriaus veikimą vaizdžiai demonstruoja vadinamieji „tankų šokiai“, kai tankas energingai sukiojasi ir važiuoja banguota vietove, tuo tarpu stabilizatorius laiko tanko patrankos vamzdį nukreiptą į taikinį. Vienas iš triukų tokiame demonstravime – tanko patrankos šūvis tankui šokant nuo tramplino.
Šiluminis antvamzdis

**Šiluminis antvamzdis** () – visą patrankos vamzdį gaubiantis apvalkalas, dažniausiai naudojamas šiuolaikinėse tankinėse patrankose. Antvamzdžio paskirtis – apsaugoti patrankos vamzdį nuo išsilenkimo netolygiai kaistant (pvz., dažnai šaudant, kaitinant saulei) ir tokiu būdu išlaikyti gerą taiklumą.

Pirmieji šiluminiai antvamzdžiai buvo tiesiog šiluminiai izoliatoriai. Jie saugojo nuo kaitrios saulės šviesos kaitinimo ar šalto vėjo aušinimo, nes šie gali vieną vamzdžio šoną labiau įkaitinti ar atvėsinti, dėl ko metalas plečiasi ar traukiasi, ir patrankos vamzdis išlinksta, o tikslumas blogėja.

Labiau šiuolaikiniai antvamzdžiai turi koncentrinius vidinį ir išorinį antvamzdžius, tarp kurių yra tarpas. Dalis tankinių patrankų turi nuimamus antvamzdžius, todėl keičiant susidėvėjusį vamzdį juos galima naudoti pakartotinai.

Yra patentuoti antvamzdžių variantai su specialiais dangalais:
* šiluminis dangalas nepraleidžia įkaitusio vamzdžio šilumos laukan, todėl vamzdis kur kas sunkiau pastebimas infraraudonaisiais stebėjimo prietaisais;
* priešradarinis dangalas, kuris mažina vamzdžio radiolokacinę žymę radaro ekrane.

Vienas pirmųjų tankų, kurio patranka turėjo šiluminė antvamzdį, buvo britų *[[Chieftain]]* (patranka *Royal Ordnance L11A5*).

## Nuorodos
Rytų Afrikos plokščiakalnis

**Rytų Afrikos plokščiakalnis** – didelis plokščiakalnis rytinėje Afrikos dalyje, smarkiai išraižytas Rytų Afrikos riftinių slėnių bei vulkaninių kūgių (Kilimandžaras, Kenija). Būdingas aukštis – 1000–1500 m. Tektoniniuose lūžuose gausu ežerų (Afrikos didieji ežerai, Natrono, Rukvos ir kt.). Plokščiakalnyje yra akmens anglių, fliuorito, polimetalų ir retųjų metalų rūdų, brangakmenių, deimantų telkinių.

Didžiąją dalį paviršiaus užima savanos.
Tanzanijos demografija

Šiame straipsnyje pateikiami statistiniai duomenys apie **[[Tanzanija|Tanzanijos]] demografiją**.

**Gyventojų skaičius:** 43 601 796 (2012 m. apskaičiavimai)

**Struktūra pagal amžių:**
* *0-14 m.:* 42 %
* *15-64 m.:* 55,1 %
* *65 m. ir vyresni:* 2,9 % (2011 m. apsk.)
 
**Gyventojų amžiaus [[mediana]]:**
* *bendras:* 18,5 m.
* *vyrų:* 18,2 m.
* *moterų:* 18,7 m. (2011 m. apsk.)

**Metinis populiacijos prieaugis:** 1,96 % (2012 m. apsk.)

**Gimstamumas:** 31,81 gimimų/1000 gyv. per metus (2012 m. apsk.)

**Mirtingumas:** 11,92 mirčių/1000 gyv. per metus (2012 m. apsk.)

**Migracijos indeksas** (per metus imigravusių į šalį ir emigravusių iš šalies žmonių skirtumas): -0,29 migrantų/1000 gyv. (2012 m. apsk.)

**Miestuose gyvenančių žmonių procentas:** 26 % (2010 m. apsk.)

**Miestuose gyvenančių žmonių procento metinis kitimas:** 4,7 % (2010–2015 m. apsk.)

**Lyčių pasiskirstymas**:
* *Gimimo metu:* 1,03 vyro vienai moteriai
* *Jaunesniems nei 15 metų:* 1,01 vyro vienai moteriai
* *15-64 metų:* 0,98 vyro vienai moteriai
* *65 metų ir vyresniems:* 0,75 vyro vienai moteriai
* *Visai populiacijai:* 0,98 vyro vienai moteriai (2012 apsk.)

**Kūdikių mirtingumas per pirmuosius gyvenimo metus:** 65,74 mirusiųjų/1000 gimimų (2012 apsk.)

**[[Vidutinė gyvenimo trukmė]]:**
* *bendra:* 53,14 m.
* *vyrų:* 51,62 m.
* *moterų:* 54,7 m. (2012 apsk.)

**15 m. ir vyresnių gyventojų [[raštingumas]]:**
* *bendras:* 69,4 %
* *vyrų:* 77,5 %
* *moterų:* 62,2 % (2002 m.)

## Šaltiniai
* CŽV pasaulio faktų knyga: Tanzanija (angliškai) 

## Taip pat skaitykite
* Sąrašas:Tanzanijos miestai
Ruda (Narevo intakas)

**Ruda** () – upė šiaurės rytų Lenkijoje, Palenkės vaivadidoje. Dešinysis Narevo upės intakas. Upės ilgis 10 km. Upės ištakos yra šalia Hožnos kaimo. Upės žiotys yra prie Narevo kaimo. Upė teka per Ogrodnikų, Ivankų ir Rohozų kaimus.
Avisa

**Avisa** () – upė šiaurės rytų Lenkijoje, Palenkės vaivadidoje. Kairysis Narevo upės intakas. Upės ilgis 15 km. Upės žiotys yra prie Plonka Košcelnos kaimo. Upė teka per Roški Zemakų, Roški Vodžkų, Roški Vlodkų ir Plonka Košcelnos kaimus.


Vaizdas:Podlaskie - Łapy - Płonka Kościelna - NNW - DW Most Awissa - Awissa - v-E.JPG
Vaizdas:Podlaskie - Łapy - Płonka Kościelna - NNW - DW Most Awissa - tabliczka.JPG
Rostabanas

**Rostabanas** – Slibino žvaigždyno β, 2,79 ryškio G2 spektrinės klasės žvaigždė supermilžinė. Nuotolis nuo Saulės 360 šviesmečių. Rostabano masė 6 kartus, o spindulys 40 kartų didesni nei Saulės.

## Šaltiniai
* Draco žvaigždynas | Astronomija.lt
Lepacka Struga

**Lepacka Struga** () – upė šiaurės rytų Lenkijoje, Palenkės vaivadidoje. Kairysis Narevo upės intakas. Upės ilgis 18,5 km.
Rukva

**Rukva** () – ežeras pietvakarių Tanzanijoje, Rukvos regione, Rukvos slėnyje (Didžiojo riftinio slėnio dalis). Telkšo 800 m aukštyje, tarp Tanganikos ir Malavio ežerų. Ežero plotas per metus ženkliai kinta dėl nevienodo patenkančio vandens kiekio. Dabar ežero ilgis yra ~130 km, plotis iki 32 km. Tuo tarpu 1929 m. ežero ilgis tesiekė 48 km, bet iki 1939 m. prasiplėtė iki 128 km ilgio. Ežero vanduo šarmingas.

Apie pusė Rukvos ežero patenka į Uvandos medžioklės rezervatą.
Ejasis

**Ejasis** () – seklus ežeras šiaurinėje Tanzanijoje, Didžiajame riftiniame slėnyje, Kraterių aukštumose, į pietvakarius nuo Ngorongoro kraterio. Telkšo 1030 m aukštyje, nusidriekęs iš šiaurės rytų į pietvakarius 72 km, plotis siekia 16 km. Į ežerą suteka keletas upių, iš kurių didžiausia yra Sibitis. Priklausomai nuo metų laiko ežero plotas ženkliai kinta, didelių sausrų metu beveik visas išdžiūsta. Ežero vanduo druskingas. Gylis esant net ir drėgnajam laikotarpiui paprastai išlieka mažesnis nei 1 m.

Ejasis yra svarbi migruojančių flamingų poilsio vieta. Lietingais metais į ežerą atklysta hipopotamai. Ežero pakrantėse gyvena hadzų tautybės žmonės.

## Šaltiniai
Olduvajus

**Olduvajus** (arba ***Olduvajaus tarpeklis***; ) – stačiašlaitis slėnis Tanzanijos šiaurėje, Serengetyje, Didžiajame riftiniame slėnyje. Nusidriekęs 48 km. Pavadintas pagal čia augančio *Sansevieria ehrenbergii* augalo pavadinimą masajų kalba (*oldupai*).

Olduvajaus slėnis žymus savo priešistorinių hominidų archeologinėmis radimvietėmis. Maždaug prieš 1,9 mln. metų čia gyveno *[[Homo habilis]]* žmonės, vėliau juos pakeitė *[[Paranthropus boisei]]*, prieš 1,2 mln. metų – *[[Homo erectus]]*, o paskutinius 17 tūkst. metų – *[[Homo sapiens]]*. Slėnyje randama pirmykščių žmonių fosilijų, jų naudotų akmeninių ir kaulinių įrankių liekanų. Čia taip pat rasta ir uolų tapybos pavyzdžių.

Manoma, kad prieš 1,9-1,7 mln. metų Olduvajuje gyvenę hominidai užsiėmė daugiausia valgomųjų augalų rankiojimu, o mėsa sudarė menką dalį jų raciono. Pagal čia randamus įrankius bandoma susidaryti vaizdinį, kaip šie hominidai formavo savo socialinę elgseną.
Salako pušis

**Salako pušis** – botaninis gamtos paveldo objektas, paskelbtas saugomu 2002 m. Auga Salako seniūnijoje, Zarasų rajone, Zarasų miškų urėdijos Salako girininkijos (29 kv., 8 skl.) teritorijoje, Gražutės regioninio parko Dumblynės kraštovaizdžio draustinyje. Pasiekiama išvažiuojant iš Salako Bažnyčios gatve ir pasukus į miško kelią Dumblynės kryptimi.

## Apie medį
Medžio rūšis – paprastoji pušis (*Pinus sylvestris* L.). Medžio kamieno apimtis 1,3 metro aukštyje – 3,35 m, aukštis – 27 m. Medžio amžius virš 200 metų. Ant kamieno prikaltas medinis kryžius su užrašu „1927“.

## Istorija
Luodžių dvaro grafas Jurgis Žiunienas, ruošdamasis išvažiuoti į Prancūziją, pardavinėjo savo dvaro žemę. Keletas Salako gyventojų valstiečių priklausė jo dvarui ir buvo vadinami luodykščiais. Šiems valstiečiams grafas padovanojo po keletą hektarų žemės. 1927 metais prie šios pušies grafas įteikė valstiečiams nuosavybės dokumentus. Valstiečiai atsidėkodami surengė puotą. To atminimui prie pušies buvo prikaltas kryžius. Ilgainiui kitos pušys buvo iškirstos, tačiau kirtėjai nežinojo, kodėl ant vienos iš jų yra kryžius ir ją paliko. Taip ši pušis, menanti grafo dovaną, liko augti.


Salako pusis2.jpg|Kryžius ant pušies
Pušis Salake.jpg|Pušies kamienas


## Nuorodos
* Saugomų teritorijų valstybės kadastras
Vektor Mini-SS

**Vektor Mini-SS** - Pietų Afrikos Respublikos 5,56 mm kalibro lengvasis kulkosvaidis, sukonstruotas ir gaminamas kompanijos „Denel Land Systems“ 

Šis kulkosvaidis sukurtas XX a. 10-ojo dešimtmečio pradžioje perdarant kulkosvaidį *[[Vektor SS-77]]*. *Mini-SS*. Kulkosvaidis naudoja 5,56×45 mm NATO šovinius. 

„Denel Land Systems“ gamino ir rinkinius, kurie leido SS-77 perdaryti į Mini-SS. Rinkinį sudaro:
* vamzdžio sąranka (vamzdžio kanalas chromuotas),
* juostos tiektuvo dangtelis,
* drūtgalio sąranka,
* fiksuojama petinė atrama,
* dujų stūmoklis,
* liepsnos slopintuvas.

Mini-SS masė sumažėjo nuo 9,6 iki 8,26 kg, jis turi fiksuojamą petinę atramą ir dvikojes kojeles.

## Nuorodos

* Пулемет Вектор Мини-СС / Vektor Mini-SS
Heckler & Koch MG4

**Heckler & Koch MG4** – Vokietijos kompanijos *[[Heckler & Koch]]* sukurtas juostinis 5,56 mm kalibro lengvasis kulkosvaidis.

## Istorija ir paskirtis
Kulkosvaidis buvo sukurtas XX a. 10-to dešimtmečio antroje pusėje. Pirmą kartą viešai demonstruotas 2001 m. Pradžioje, iki priimant į Bundesvero ginkluotę, vadintas MG43.

Numatyta, kad Bundesvere jis pakeis dabartinį 7,62 mm kalibro universalųjį kulkosvaidį MG3 kaip skyriaus ugnies paramos ginklas. Kitur jis papildys MG3 galimybes.
MG4 taip pat bus antrinis ginklas naujose pėstininkų kovos mašinose „Puma“.

MG4 sukurtas kaip lengvas, maksimaliai naudotojui saugus ginklas, kuris turi veikti ir nepalankiomis sąlygomis bei naudoti įvairių gamintojų šovinius nereguliuojant dujų nukreipimo sistemos.

## Konstrukcija

MG4 yra oru aušinamas juostinis kulkosvaidis su dujų varoma automatika ir sukamąja spyna. Konstrukcija gana panašus į belgišką lengvąjį kulkosvaidį *[[FN Minimi]]*.
Turi du šaudymo režimus – automatinį ir trumpų papliūpų. Saugiklis sujungtas su šaudymo perjungikliu. Perjungiklį įjungus į poziciją „saugu“ mechaniškai blokuojamas nuleistuko mechanizmas bei spyna, jei yra užvesta. Jei spyna nėra visiškai atitraukta atgal, atsitiktinį šūvį blokuoja automatinis mechanizmas, neleidžiantis spynai judėti pirmyn. Be to, skiltuvas negali pasiekti šovinio kapsulės, kol šovinys nėra visiškai įstumtas į šovinio lizdą.
 
Kulkosvaidžiui šoviniai tiekiami iš ardžiosios šovinių juostos. Iššautos tūtelės metamos žemyn, nors galima perjungti, kad jas mestų dešinėn.

MG4 turi kaldintą vamzdį, kurį įkaitusį galima saugiai pakeisti nenaudojant pirštinių – keičiant vamzdį panaudojama pernešimo rankena. Kulkosvaidį pernešant jo ilgį galima sutrumpinti buožę užlenkus kairėn, prie uokso. MG4 su užlenkta buože normaliai šaudo. Buožės viduje yra ginklo valymo komplektas.

Į komplektą įeina užlenkiamos kojelės. Uoksas turi specialius elementus, kurie leidžia MG4 uždėti ant standartinio amerikietiško trikojo stovo M122. Šaudymas nuo tokio stovo stabilesnis, padidėja šaudymo tikslumas.

Standartinėje komplektuotėje MG4 turi mechaninis taikiklį, sugraduotą kas 100 m iki 1000 m. Optiniai ar naktiniai taikikliai tvirtinami prie Piketinio pamatėlio, esančio virš uokso juostos tiektuvo dangtelio. Bundesvero modelio MG4 turi 3 kartus didinančius optinius taiklius.

## Naudotojai
* : Standartinis būrio lygio paramos ginklas.
* : Specialiosios pajėgos.
* : Standartinis būrio lygio paramos ginklas Bundesvere, nuo 2005 m.
* : Specialiosios pajėgos.
* 
* : 2007 m. užsakė 1800–2000 vnt. MG4E, kurie turi būti perduoti per 4 metus.
* 

### Kiti
*  Sirijos sukilėliai: ėmė naudoti 2012 m. gegužę..

## Nuorodos
Usambaros kalnai

**Usambaros kalnai** () – kalnagūbris Tanzanijos šiaurės rytuose. Ilgis – 110 km, plotis – iki 64 km. Aukščiausia vieta siekia 2440 m. Kalnagūbrį sudaro dvi dalys – Vakarų Usambara ir mažesnė, bet drėgnesnė Rytų Usambara.

Šie kalnai pasižymi dideliu gaunamos drėgmės kiekiu, todėl yra apaugę tropiniais miškais. Jie pasižymi didele bioįvairove, endeminių rūšių gausa. Čia gyvena tanzaninis didysis apuokas (*Bubo vosseleri*), usambarinė šepardija (*Sheppardia montana*), kalninis audėjas (*Ploceus nicolli*). Yra įkurtas Amanio gamtos rezervatas. Usambaros kalnuose gyvena bantų tautos (šambai), masajai.
Iringa

**Iringa** () – miestas vidurio Tanzanijoje, kalnuotoje vietovėje į pietus nuo Dodomos. Regiono administracinis centras. Transporto mazgas (keliai į Dar es Salamą, Dodomą, Mbeją, Songeą). Verčiamasi žemdirbyste, maisto pramone, amatais (ypač krepšių pynimu). Į šiaurę nuo Iringos yra Mteros hidroelektrinė. Veikia keletas kolegijų.

## Istorija

Iringa įkurta XIX a. pab. kaip vokiečių karinė bazė, iš kurios buvo malšinamas hehų sukilimas.
Bukoba

**Bukoba** () – miestas šiaurės vakarų Tanzanijoje, Viktorijos ežero vakarinėje pakrantėje. Kageros regiono administracinis centras. Yra vietinis oro uostas, kelias į Rakajų (Uganda), veikia keltas į Mvanzą. Verčiamasi žemės ūkiu, prekyba, žvejyba. Bukoba yra pagrindinis hajų tautos miestas.

## Sportas
* Kagera Sugar FC – futbolo klubas;
* „Kaitabos“ stadionas, talpinantis 5 000 žiūrovų.

## Išnašos
Papliūpa

**Papliūpa** (; ) – du ar daugiau šūvių iš eilės šaudant automatiniu ginklu (automatinis pistoletas, pistoletas kulkosvaidis, automatas, automatinis šautuvas, kulkosvaidis, automatinis granatsvaidis, automatinė patranka), iššautų automatiniame režime.

Papliūpos iki 10 šūvių paprastai vadinamos *trumpomis*, virš 10 šūvių – *ilgomis*.

Papliūpos ilgį paprastai reguliuoja šaulys, ilgis priklauso nuo nuleistuko nuspaudimo trukmės. Toks papliūpos ilgio valdymas reikalauja patirties.

Egzistuoja ginklai, kurie turi specialų šaudymo trumpomis papliūpomis režimą. Šiame režime jie paprastai šaudo 3 šūvių papliūpomis. Bet, pvz., Nikonovo automatas turi dvišūvių papliūpų režimą.
Somalio demografija

Šiame straipsnyje yra pateikiami įvairūs statistiniai duomenys apie **[[Somalis|Somalio]] demografiją**.

**Gyventojų skaičius:** 10 085 638 (2012 m. apskaičiavimai)

**Struktūra pagal amžių:**
**0–14 m.:* 44,7 %
**15–64 m.:* 52,9 %
**65 m. ir vyresni:* 2,4% (2011 m. apsk.)

**Gyventojų amžiaus [[mediana]]:**
**bendras:* 17,8 %
**vyrų:* 17,8 %
**moterų:* 17,7 % (2011 m. apsk.)

**Metinis populiacijos prieaugis:** 1,596 % (2011 m. apsk.)

**[[Gimstamumas]]:** 42,12 gimimų/1000 gyv. per metus (2011 m. apsk.)

**[[Mirtingumas]]:** 14,55 mirčių/1000 gyv. per metus (2011 m. apsk.)

**[[Migracijos indeksas]]:** –11,62/1000 gyv. (2011 m. apsk.)

**[[Urbanizacija]]**:
**mieste gyvenančių žmonių skaičius:* 37 %
**mieste gyvenančių žmonių procento metinis kitimas:* 4,1 % (2010–15 m. apsk.)

**Lyčių santykis**:
**Gimimo metu:* 1,03 vyro vienai moteriai
**Jaunesniems nei 15 metų:* 1 vyras vienai moteriai
**15–64 metų:* 1,03 vyro vienai moteriai
**65 metų ir vyresniems:* 0,66 vyro vienai moteriai
**Visai populiacijai:* 1,01 vyro vienai moteriai (2011 m. apsk.)

**Kūdikių mirtingumas:**
**bendra:* 103,72 mirčių/1000 gimimų
**vyrų:* 112,62 mirčių/1000 gimimų
**moterų:* 94,55 mirčių/1000 gimimų (2011 m. apsk.)

**[[Vidutinė gyvenimo trukmė]]:**
**bendra:* 50,8 m.
**vyrų:* 48,86 m.
**moterų:* 52,8 m. (2011 m. apsk.)

**[[AIDS]]/[[ŽIV]]:**
**paplitimas tarp suaugusiųjų:* 0,7 %
**bendras skaičius:* 34 000
**mirčių skaičius:* 1 600 (2009 m. apsk.)

**Jaunesnių nei 5 metų vaikų [[nutukimas]]:** 32,8 % (2006 m. apsk.)

**Vyresnių nei 15 metų žmonių [[raštingumas]]:**
**bendras:* 37,8 %
**vyrų:* 49,7 %
**moterų:* 25,8 % (2011 m. apsk.)

## Šaltiniai

* CŽV pasaulio faktų knyga: Somalis (anglų k.)
Vektor SS-77

**Vektor SS-77** – Pietų Afrikos Respublikos universalusis kulkosvaidis, sukonstruotas ir gaminamas kompanijos „Denel Land Systems“ (buvusi „Lyttleton Engineering Works“, LIW).

## Konstrukcija
Konstrukcija įprastinė. Automatika veikia dalies parako dujų nukreipimo principu. Spyna užrakinama užskersuojant užpakalinę spynos dalį ir užkabinant jos kovinius kyšulius uokso sienelėje (panašiai kaip tarybiniame kulkosvaidyje SGM).

Šaunant po vamzdžiu esantis dujų stūmoklis stumia spynos rėmą atgal. Jei nuleistukas nuspaustas spynos rėmas kartu su spyna, stumiami Grąžinimo spyruoklės, ima grįžti pirmyn, pakeliu užkabina sekantį šovinį ir įstumia jį į šovinio lizdą. Spynos rėme esantis strypas pasislenka spynos figūrinėje išpjovoje ir pakelia spynos užpakalinę dalį aukštyn. Dėl šio judesio spynos kovinės atramos () užsikabina už uokso kovinių kyšulių (). Strypas viršutinėje spynos rėmo pusėje susikabina su šovinių juostos traukimo svirtimi. Stumiama svirtis pasisuka ir šovinį juostoje pusiau išstumia pirmyn. Grįždama atgal svirtis šovinį visiškai išstumia iš juostos, o spyna jį įstumia į šovinio lizdą.

Saugiklio svirtelė yra prieš nuleistuką apatinėje uokso dalyje. Įjungtas saugiklis blokuoja griebtuvą, nuleistuką ir spyną (tiek priekinėje, tiek užpakalinėje padėtyje). Tai leidžia mūšio lauke judėti su užtaisytu kulkosvaidžiu ir nebijoti kulkosvaidžio sutrenkimo ar kritimo.

Kojelės ir buožė nuimami.
Vamzdis lengvai pakeičiamas nuspaudus fiksatorių ir pasukus vamzdį 90° kampu. Dujų reguliatorius turi tris padėtis, leidžia didinti dujų tiekimą stūmokliui kompensuojant taršos įtaką ir reguliuojant šaudymo spartą.

## Istorija
8-tojo dešimtmečio antroje pusėje Pietų Afrika buvo įsivėlusi tarptautinėse problemose dėl apartheido ir karo Angoloje. Dėl to PAR buvo paskelbtas ginklų embargas, todėl PAR teko užsiimti ginklų kūrimu ir gamyba pačiai.

Kulkosvaidis SS-77 buvo sukurtas 1977 m. pakeisti FN MAG. Jo konstruktoriai buvo *Richard Joseph Smith* ir *Soregi*, pagal tai kulkosvaidis buvo pavadintas *SS-77* (Smith ir Soregi, 1977 m. modelis).

### Mini-SS
10-ojo dešimtmečio pradžioje buvo sukurta kulkosvaidžio versija *Mini-SS*. Šis lengvasis kulkosvaidis naudoja 5,56×45 mm NATO šovinius. LIW gamino ir rinkinius, kurie leido SS-77 perdaryti į Mini-SS.
Naujojo varianto masė sumažėjo nuo 9,6 iki 8,26 kg, jis turi fiksuotą petinę atramą ir dvikojes kojeles.

## Naudotojai
* 
* 
* : 215 SS-77 MK1 nupirkti 2008 m. antroje pusėje, pristatyti 2009 m.
* : universalusis kulkosvaidis Pietų Afrikos Nacionalinėse gynybos pajėgose. Naudojamas nuo 1986 m.

## Variantai
* SS-77 – 7,62×51 mm NATO kalibras
* Mini-SS – 5,56×45 mm NATO kalibras
* Mini-SS Compact

## Nuorodos

* Единый пулемет SS-77
* Firing SS-77 LMG (South Africa AT 2011) (Šaudymas kulkosvaidžiu SS-77 PAR armijoje)
Lindis

**Lindis** () – miestas pietryčių Tanzanijoje, Indijos vandenyno pakrantėje, 450 km į pietus nuo Dar es Salamo, prie Lukuledžio upės žiočių. Regiono administracinis centras. Yra jūrų uostas, lėktuvų pakilimo takas, keliai į Dar es Salamą (dalį metų neišvažiuojamas), Mtvarą. Verčiamasi žemės ūkiu, prekyba, miltų malimu. Didelę dalį miesto gyventojų sudaro arabai.

## Istorija

Kolonijiniais metais Lindis buvo svarbus sizalio eksporto uostas.

## Sportas
* Namungo FC – futbolo klubas;

## Išnašos
Babatis

**Babatis** () – miestas Tanzanijos šiaurinėje dalyje, 172 km į pietus nuo Arušos. Manjaros regiono administracinis centras. Keliai į Arušą, Dodomą. Greta miesto telkšo Babačio ežeras, kiek toliau – Manjaros ežeras. Vystomas turizmas (amatai, šokėjų pasirodymai, safariai po apylinkes).
Churandy Martina

**Churandy Martina** (g. 1984 m. liepos 3 d. Vilemstadas, Nyderlandų Antilai) – iš Kiurasao kilęs, bet nuo 2011 m. Nyderlandams atstovaujantis sprinteris. 2004 m. vasaros olimpinių žaidynių ir 2008 m. vasaros olimpinių žaidynių dalyvis.

## Biografija

### 2004 m. vasaros olimpinės žaidynės
2004 m. Martina pirmą syk dalyvavo vasaros olimpinėse žaidynėse, bei buvo Nyderlandų Antilų vėliavos vėliavnešys atidarymo ceremonijoje. Sportininkas sezono metu pasiekė 10,13 s laiką ir įvykdė olimpinį normatyvą 100 m bėgimo rungtyje. Atrankiniame bėgime lengvaatletis pasiekė 10,23 s laiką ir užėmęs trečią vietą savo grupėje pateko į kitą etapą. Antro raundo metu Martina buvo lėtesnis ir su 10,24 s laiku liko priešpaskutinis savo grupėje ir į kitą etapą nepateko. Galutinėje įskaitoje sprinteris liko 22-as ir savo pasirodymą baigė.

### 2008 m. vasaros olimpinės žaidynės
2008 m. Martina antrą syk dalyvavo vasaros olimpinėse žaidynėse, bei vėl buvo paskirtas Nyderlandų Antilų vėliavos vėliavnešiu atidarymo ceremonijoje. Šįkart sportininkas dalyvavo 100 m ir 200 m bėgimo rungtyse. 100 m atrankiniame bėgime lengvaatletis pasiekė 10,35 s laiką ir užėmęs pirmą vietą savo grupėje pateko į kitą etapą. Ketvirtfinalio bėgime sprinteris savo grupėje vėl buvo geriausias ir su 9,99 s laiku pateko į kitą etapą. Pusfinalio bėgime Martina pasiekė naują nacionalinį rekordą su 9,94 s laiku ir užėmęs trečią vietą savo grupėje pateko į finalą. Finaliniame bėgime Churandy Martina trečia kartą olimpiadoje pagerino nacionalinį rekordą – 9,93 s ir liko ketvirtoje vietoje. Nuo trečią vietą užėmusio JAV bėgiko Walter Dix Martina atsiliko 0,02 s. 200 m bėgime Martina pateko į finalą, kur užėmė antrą vietą, bet vėliau buvo diskvalifikuotas dėl priešininko linijos kirtimo.

## Nuorodos
* Churandy Martina IAAF svetainėje
Mtvara

**Mtvara** () – miestas pačiuose Tanzanijos pietryčiuose, Indijos vandenyno pakrantėje, netoli Mozambiko sienos. Regiono administracinis centras. Yra jūrų uostas, lėktuvų pakilimo takas, keliai į Lindį, Mbamba Bėjų (prie Malavio ežero), Mozambiką. Veikia katalikų katedra. Verčiamasi žemės ūkiu, prekyba, vystomas turizmas (greta yra Mikindanio kurortas). Planuojama geležinkelio linija, sujungsianti Mtvaros uostą su geležies rūdos ir akmens anglių telkiniais pietvakarių Tanzanijoje.

## Istorija

XX a. vid. Mtvara buvo britų žemės riešutų plantacijų projekto centras. Šiam projektui žlugus, miesto svarba sumenko.
Sumbavanga

**Sumbavanga** () – miestas vakarų Tanzanijoje, teritorijoje tarp Rukvos ir Tanganikos ežerų. Rukvos regiono administracinis centras. Yra lėktuvų pakilimo takas, keliai į Kigomą, Mbeją, Kasamą. Žemės ūkio regiono prekybinis centras (vaisiai, kukurūzai, vištiena, žuvis). Veikia ligoninė.

Mieste ir jo apylinkėse dominuoja fipų tautybės žmonės.
Metropolito Bendruomenės Bažnyčia

**Metropolito Bendruomenės Bažnyčia** (, MCC), dar žinoma kaip **Pasaulinė Metropolitų Bendruomenės Bažnyčių Draugija** (, UFMCC) – 1968 m. Los Andžele įkurta tarptautinė protestantiška krikščionybės denominacija, sudaryta iš 222 kongregacijų 37 šalyse. Bažnyčia ypatingą dėmesį skiria lesbiečių, gėjų, biseksualų ir transseksualų bendruomenėms bei šeimoms.

Bendrija savo mokyme remiasi ankstyvaisiais Krikščionių Bažnyčios kredo, tokiais kaip Apaštalų ir Nikėjos kredo. Kiekviena bažnyčia bent kartą per savaitę turi švęsti Eucharistiją ir praktikuoti atvirą komuniją, tai yra, gaunantieji komuniją neprivalo būti MCC ar kokios kitos bažnyčios nariais, kad jiems būtų suteikta Eucharistija. Taip pat MCC leidžia savo bažnyčioms būti savarankiškoms doktrinos, pamaldų ir praktikų atžvilgiu. Pamaldų stilius skiriasi tarp bažnyčių.

MCC savo misiją suvokia tiek kaip visuomeninę ir dvasinę, palaikydama mažumų, visų pirma LGBT, teises. Bažnyčia įdėjo didelį indėlį formuodama taip vadinamą *[[Queer teologija|Queer teologiją]]*. Daug vietinių bažnyčių taip pat įsitraukusios į nacionalines ir tarptautines akcijas, tokias kaip *[[Make Poverty History]]*. MCC stiprų atsidavimą rodo santuokų lygybei seksualinėms mažumoms ir transseksualiems asmenims. Bažnyčios įkūrėjas kun. Elder Troy Perry pirmą kartą JAV viešai sutuokė vienalytę porą 1969 m. Kitais metais jis įregistravo pirmą JAV bylą, kuria siekė teisinio vienalyčių santuokų pripažinimo. Pastorius pralaimėjo bylą, tačiau paskatino debatus šia tema. Šiuo metu MCC kongregacijos pasauliniu mastu kasmet sutuokia 6000 vienalyčių porų.

Nuo 2005 m. Bažnyčiai vadovauja pastorė Nancy Wilson.

## Šalys, kuriose įkurta MMC

## Populiariojoje kultūroje
Bažnyčia pavaizduota 2009 m. filme „Malda už Bobį“.

## Šaltiniai

## Nuorodos
* Pasaulinė Metropolitų Bendruomenės Bažnyčių Draugija&nbsp;– oficiali svetainė (anglų k.)
Nyderlandų himnas

**[[Nyderlandai|Nyderlandų]] himnas** yra „Vilhelmas iš Nasau“ („Wilhelmus van Nassouwe“).

## Himno tekstas

## Nuorodos

* Himno tekstas, lietuviškas vertimas ir vokalinis įrašas - tinklalapis Himnai.lt
Šinjanga

**Šinjanga** () – miestas šiaurinėje Tanzanijos dalyje, 175 km į pietus nuo Mvanzos. Regiono administracinis centras. Yra geležinkelio stotis prie Taboros–Mvanzos linijos, lėktuvų pakilimo takas, keliai į Mvanzą, Taborą, Ujovu. Verčiamasi žemės ūkiu ir prekyba. Veikia ligoninė, turgus.
Dominikos herbas

**Dominikos herbas** – Dominikos Sandraugos oficialus valstybinis simbolis. Patvirtintas 1961 m.

Centrinę herbo dalį užima skydas, padalintas į keturias dalis. Jose pavaizduoti šalies simboliai – kokospalmė, bananų augalas, varlė (endeminė *[[Leptodactylus fallax]]*) ir kanoja. Skydą laiko du skydininkai – imperatoriškosios amazonės, o virš skydo, šalmo vietoje pavaizduotas liūtas. Po skydu yra prancūziškas motto – *Après Bondie C’est La Ter* („Po Dievo yra Žemė“).
Palenkės vaivadijos herbas

**Palenkės vaivadijos herbas** () - Palenkės vaivadijos herbas yra skydo formos ir padalintas į dvi dalis. Raudonoje užsklandoje viršutinėje dalyje vaizduojamas Lenkijos herbas - baltas erelis su karūna ir apatinėje dalyje Lietuvos herbas - Vytis. Herbas pradėtas naudoti nuo 2001 m. vasario 19 dienos. Herbo autorius Tadeusz Gajl. Herbas simbolizuoja tai kad šis regionas priklausė ir Lenkijos karalystei ir Lietuvos Didžiajai kunigaikštystei.


Vaizdas:POL województwo podlaskie IRP COA.svg|Abiejų Tautų respublikos, Palenkės vaivadijos herbas 1514-1795 m.
Vaizdas:KP województwo podlaskie COA.svg|Lenkijos Kongreso karalystės, Palenkės vaivadijos ir Palenkės gubernijos herbas 1816-1844 m.


## Taip pat skaitykite

* Palenkės vaivadijos vėliava.

## Šaltiniai

* Aprašymas apie herbą (lenk.)
Palenkės vaivadijos vėliava

**Palenkės vaivadijos vėliava** () – Palenkės vaivadijos vėliava yra stačiakampio formos ir padalinta į keturias horizontalias dalis. Vėliavoje vaizduojamos keturios baltos, raudonos, geltonos ir mėlynos spalvos juostos. Vėliava pradėta naudoti nuo 2002 m. rugpjūčio 30 dienos. Vėliavos spalvos balta ir raudona simbolizuoja Lenkijos herbe esantį baltą erelį raudoname fone, o geltona ir mėlyna spalvos simbolizuoja Lietuvos herbe raitelio laikomą mėlynos spalvos skydą, kuriame yra geltonas Jogailaičių dvigubas kryžius. Tai simbolizuoja, kad šis regionas priklausė ir Lenkijos karalystei ir Lietuvos Didžiajai kunigaikštystei.

## Taip pat skaitykite

* Palenkės vaivadijos herbas.

## Šaltiniai

* Aprašymas apie vėliavą (lenk.)
Recovery

**„Recovery“** – septintasis studijinis amerikiečių reperio Eminem albumas, išleistas 2010 m. birželio 18 d. Anot atlikėjo, albumas yra ankstesnio įrašo „Relapse“ tęsinys, kuris net iš pradžių turėjo vadintis „Relapse 2“. Albume dainas kartu atliėka tokie atlikėjai, kaip Rihanna, Pink ir kiti. Albumo singlai „Not Afraid“ ir „Love the Way You Lie“ sulaukė didžiulio populiarumo visame pasaulyje, pasiekdami pirmąsias vietas JAV „Billboard Hot 100“ singlų reitinge bei patekdami į daugelio šalių dešimtukus.

Albumas sulaukė daugiausia teigiamų kritikų įvertinimų ir, per pirmąją savaitę JAV pardavus 741 tūkstantį kopijų, debiutavo pirmoje „Billboard 200“ reitingo vietoje, tapdamas šeštuoju atlikėjo įrašu, pasiekusiu reitingo viršūnę. Pirmoje vietoje albumas išbuvo septynias savaites. Pirmąją vietą „Recovery“ taip pat pasiekė Jungtinėje Karalystėje, Australijoje, Kanadoje bei pateko į daugelio šalių dešimtukus. 2014 m. gruodžio mėnesio duomenimis, visame pasaulyje parduota per 14 milijonų albumo kopijų.

## Dainų sąrašas
Šv. Andriaus parapija (Dominika)

**Šv. Andriaus parapija** () – Dominikos Sandraugos administracinis vienetas. Yra salos šiaurės rytinėje dalyje, Atlanto vandenyno pakrantėje. Administracinis centras yra Veslis, tačiau didžiausia gyvenvietė – Marigo. Šv. Andriaus parapija yra didžiausia pagal plotą ir antra pagal gyventojų skaičių šalies parapija.

Parapijoje yra vienintelis šalyje Melville Hall oro uostas. Verčiamasi daugiausia žvejyba.

## Gyvenvietės
* Marigo
* Veslis
* Vuford Hilas
* Kalibišis
* Hampstydas
* Bensas
* Dos D’Anas
* Anse du Mė
* Pai Bušas
* Tibo
* Vjel Kazas
* Penvilis


Image:Pointe Baptiste, Dominica 001.jpg|Krikštytojo kyšulys
Image:Calibishie Beach (Dominica).jpg|Kalibišio paplūdimys
Image:Woodford Hill Bay (Dominica).jpg|Vudford Hilo įlanka


## Šaltiniai
Šv. Andriaus parapija

**Šv. Andriaus parapija** gali reikšti:
* Šv. Andriaus parapija (Dominika);
* Šv. Andriaus parapija (Sent Vinsentas);
* Šv. Andriaus parapija (Barbadosas);
* Šv. Andriaus parapija (Gernsis).
Šv. Dovydo parapija (Dominika)

**Šv. Dovydo parapija** () – Dominikos Sandraugos administracinis vienetas. Yra salos rytinėje dalyje, Atlanto vandenyno pakrantėje. Administracinis centras yra Rosali, tačiau didžiausia gyvenvietė – Kasl Briusas.

Parapijos šiaurėje yra Karibų teritorija, kurioje gyvena ~3000 indėnų karibų.

## Kaimai

* Kasl Briusas
* Gran Fonas
* Rosali
* Gud Houpas
* Peti Sufrieras
* Rivje Kirikas
* Morn Žunas
* Sen Sevjuras


Image:Rosalie, Dominica 007.jpg|Pakrantė netoli Rosali
Image:Rosalie, Dominica 001.jpg|Vila prie Rosali upės
Image:Carib Territory (Dominica).jpg|Karibų teritorijos pakrantė


## Šaltiniai